projecte-aina/catalan_government_crawling huggingface dataset:
La prova d'avaluació de quart d'ESO del curs 2018-2019 es va enriquir amb l'aplicació de tres qüestionaris de context a una mostra representativa d'alumnat, de professorat i d'equips directius, pertanyents a 51 centres educatius.
Aquest volum de la col·lecció 'Informes d'Avaluació' inaugura una sèrie de quatre publicacions dedicades a l'anàlisi exhaustiva dels resultats dels qüestionaris.
Està dedicat a l'anàlisi del context de l'alumnat.
Primer, s'hi defineixen les característiques del qüestionari i les dades descriptives de la mostra de l'alumnat enquestat.
Aquestes dades es comparen amb les del qüestionari sociodemogràfic i lingüístic que es va aplicar l'any 2013 (i que es va publicar al número 19 d¡aquesta mateixa col·lecció), de manera que es poden observar els canvis que s'han produït en la població escolar catalana al llarg dels sis anys que van d'aquell qüestionari al que ara es presenta.
Després, el volum se centra en l'anàlisi de la relació entre els resultats obtinguts per l'alumnat de la mostra en l'avaluació de quart d'ESO i les variables de context.
Està estructurat en sis capítols, seguits de dos annexos, el darrer dels quals és el qüestionari aplicat.
9.30 h -11 h Conferència i debat
El lloc de l'avaluació en el debat democràtic
11.30 h - 13.30 h Conferència i debat
Indicadors de qualitat en l'avaluació de polítiques públiques
16 h - 16.30 h Presentació de l'avaluació de la formació professional inicial per al 2008
16.15h-18.30 h Taula rodona: Avaluació i prospectiva de la formació professional inicial a Catalunya: mètodes i objectius
Director de Formació, Consultoria i Qualitat d'EDUCTRADE
Catedràtic d'Economia Aplicada de la Universitat de Barcelona
Professora d'Economia i Història de l'Economia de la Universitat Autònoma de Barcelona
El CEIP Octavio Paz és un centre que es caracteritza per l'intercanvi cultural i social amb una escola de l'estat de Veracruz de Mèxic.
Fa tretze anys que funciona, acull 22 nacionalitats diferents i un 48% d'immigrants, la majoria dels quals s'integren al nostre sistema educatiu amb una escolaritat ja iniciada.
El centre realitza una avaluació a l'inici i al final de cada curs de l'àmbit de llengua i de matemàtiques, que els permet detectar mancances pedagògiques (com per exemple, en la resolució de problemes), que es van esmenant.
Avaluen les competències bàsiques, que els serveixen també per avaluar els nens i nenes que vénen amb una escolarització ja iniciada.
El projecte "Biblioteca" del centre ha animat molt la lectura i és un motiu de satisfacció perquè s'han començat a notar resultats significatius.
El valor de l'indicador formació al llarg de la vida s'allunya de l'objectiu europeu?
Creix o decreix la taxa d'ocupació dels graduats recents?
Ja es poden consultar les proves aplicades el dia 13 i 14 de febrer de 2019.
És òptima l'evolució del percentatge d'abandonament prematur dels estudis?
El Consell Superior d'Avaluació enceta la publicació del Tast de dades, que són unes notes mensuals breus que contenen dades d'avaluació rellevants sobre un aspecte concret del sistema educatiu català.
El número 1 formula aquesta pregunta: Hi haurà menys del 15% d'alumnat situat al nivell baix de competència a PISA 2018?
Publicació del número 42 de la col·lecció 'Quaderns d'avaluació', corresponent al mes de gener de 2019, que analitza l'evolució a Catalunya dels objectius educatius europeus ET2020.
Publicació del número 41 de la col·lecció 'Documents', que conté el disseny de l'avaluació i tots els ítems alliberats.
L'avaluació internacional TIMSS 2019 s'aplica a una mostra representativa d'alumnes de quart curs d'educació primària de Catalunya.
Publicació del número 41 de la col·lecció 'Quaderns d'avaluació', que conté els resultats de l'avaluació de sisè d'educació primària del curs 2017-2018.
Podeu consultar la informació de les avaluacions censals i mostrals que s'han d'aplicar durant el curs 2018-2019.
Publicació del número 40 de la col·lecció 'Documents', que conté una síntesi dels marcs conceptuals de matemàtiques i ciències de quart d'educació primària i exemples de preguntes.
L'avaluació internacional TIMSS s'aplica a una mostra representativa d'alumnes i de centres de Catalunya.
El volum vol fer conèixer els trets més característics de l'Estudi SITES M2, coordinat per la IEA ( International Association for the Evaluation of Educational Achievement ) amb la intenció d'incrementar l'ús de les TIC a les escoles i dut a terme l'any 2002.
En l'estudi hi han participat vint-i-vuit països.
Catalunya hi ha partticipat d'acord amb els criteris internacionals establerts.
S'ha analitzat en profunditat l'ús innovador de les TIC en un nombre molt reduït de centres, representatius de diferents territoris i tipologies de centres.
El volum consta de quatre capítols.
En el primer es descriu l'estudi SITES M2.
En el segon es descriuen els trets més característics de les set experiències innovadores de Catalunya, que són les dels centres següents: ZER l'Eral de Lleida, CEIP Lavínia de Barcelona, CEIP Eladi Homs de Valls, CEIP El Turó de Masquefa, IES Milà i Fontanals de Vilafranca del Penedès, IES Mauel Blancafort de la Garriga i IES Vidal i Barraquer de Tarragona.
En el tercer capítol es tracta la política educativa i les TIC a Catalunya i en el quart s'analitzen les TIC i el currículm a Catalunya.
El volum es clou amb unes conclusions, un glossari i uns annexos.
Com els informes d'avaluació 11, 12 i 14, aquest volum forma part de l'avaluació de l'educació secundària obligatòria 2006.
SITES 2006 és un estudi internacional en el qual participen 22 sistemes educatius, entre els quals hi ha Catalunya.
SITES analitza amb profunditat els recursos informàtics dels centres educatius i l'ús pedagògic de les TIC en les àrees de matemàtiques i de ciències de la naturalesa.
El volum conté les dades de Catalunya, comparades amb les dades que proporciona l'informe internacional, promogut per la IEA.
El primer capítol és una introducció a l'estudi SITES 2006.
El segon tracta de la mostra de Catalunya.
Hi han participat 356 centres de tot el territori.
Han contestat els qüestionaris 342 directors i directores, 330 responsables de TIC, 703 professores i professors de matemàtiques i 568 de ciències de la naturalesa.
El tercer capítol analitza la infraestructura TIC als centres educatius.
El quart, parla de la gestió de les TIC als centres educatius.
El cinquè, de les orientacions i pràctiques pedagògiques utilitzades pel professorat i l'alumnat.
El sisè capítol és dedicat als usos i impactes de les TIC en les pràctiques pedagògiques.
El setè capítol analitza els entorns i els factors professionals que incideixen en l'ús de les TIC.
El vuitè capítol tracta del lideratge pedagògic dels directors i directores, com a element que ha de promocionar el canvi educatiu.
El novè capítol són les conclusions i les perspectives de futur.
El volum es clou amb la bibliografia i els índexs de quadres, gràfics, taules i sigles.
El número 10 dels Quaderns d'avaluació presenta els objectius i les línes mestres de l'avaluació de la formació professional reglada, prevista per al 2008 i el 2009.
És una avaluació sistèmica que ha de mesurar l'eficàcia, la qualitat i l'equitat de la formació professional del sistema educatiu des del curs 2001-2002 (que és quan es va acabar el procés d'implantació i generalització de l'estructura definida amb la LOGSE) fins al 2006-2007 (el primer any d'implantació de les modificacions introduïdes amb la LOE).
El número conté informació sobre el 4t Seminari d'Avaluació Educativa, que va tenir lloc a Barcelona el novembre de 2007, i la conferència que hi va pronunciar Georges Felouzis, amb el títol de "Avaluació i democràcia en els sistemes educatius".
L'apartat final és, com sempre, la "Revista de llibres i publicacions del Consell".
Síntesi dels primers resultats obtinguts en l'avaluació de la formació professional reglada a Catalunya 2001-2008.
El primer és una síntesi dels elements més significatius del marc normatiu que afecta l'FPR, tant a escala europea, com espanyola i catalana (línia 1 de l'avaluació), i dels trets més rellevants de l'anàlisi comparada d'alguns sistemes d'FP d'àmbit espanyol i internacional: Andalusia, Castella i Lleó, Galícia, el País Basc, França, Anglaterra, Alemanya, el Quebec i Suècia (línia 2).
El segon article analitza el paper del Departament d'Educació en la gestió i administració de l'FPR a Catalunya (línia 3), així com l'organització i la gestió dels centres educatius que imparteixen els cicles formatius d'FP.
El volum es clou, com és habitual, amb la secció Revista de llibres i Publicacions del Consell.
El número 15 dels Quaderns d'avaluació presenta la síntesi de resultats de l'avaluació de sisè d'educació primària, que s'ha dut a terme per primer cop el curs 2008-2009.
Aquesta és una prova externa i censal aplicada a tot l'alumnat de sisè de primària per comprovar el nivell d'assoliment de les competències bàsiques lingüístiques i matemàtiques en acabar l'etapa.
Dels resultats de la prova, que no determina el pas a l'educació secundària obligatòria, se n'ha informat directament les famílies.
Es presenten els resultats globals de la prova, els resultats segons el nivell socioeconòmic i la titularitat dels centres educatius, segons l'origen de l'alumnat i segons la tipologia dels centres.
L'avançament de resultats es complementa amb dos articles que presenten una visió del procés avaluatiu des dels mateixos centres: són el d'Isabel Sánchez, directora de l'Escola Àgora de Barcelona, i Maria Mercè Fernández Teixidó, directora de l'Escola Els Pins de Barcelona.
L'article de Teresa Freixas, inspectora d'Educació a Tarragona, planteja una visió global del desenvolupament del procés.
El número inclou informació de la jornada de debat sobre la situació sociolingüística a l'ESO, que es va celebrar a Barcelona el mes de juny.
Reproduïm la presentació que hi va fer Àngel Huguet, professor de la Universitat de Lleida.
El número es clou, com sempre, amb l'apartat de Revista de llibres i Publicacions del Consell.
El primer article d'aquest número, "L'educació postobligatòria a Catalunya.
Eixos de desigualtat en les trajectòries formatives més enllà de l'ESO", és una síntesi de la recerca encarregada pel Consell Superior d'Avaluació del Sistema Educativa a l'IGOP de la UAB, que es publicarà íntegrament en el número 15 de la col·lecció "Informes d'Avaluació".
Escrit per J. Subirats (dir.), M.A. Alegre, R. Benito, X. Chela, I. González i B. Albaigés, l'article analitza els factors que incideixen en l'obtenció de les titulacions postobligatòries, fixant-se en els col·lectius d'alumnes que tenen més possibilitats d'acreditar.
Es presenten dades comparatives a nivell de les diferents comarques de Catalunya, de les comunitats autònomes d'Espanya i diversos països d'Europa.
S'analitzen també variables individuals i de centres educatius.
El segon article, signat per Joaquim Prats i Emili Palacios, és una reflexió, amb dades, sobre les problemàtiques i els reptes que presenten les transicions educatives a Catalunya, sempre en el context més ampli d'Espanya i Europa.
El número es clou, com sempre, amb l'apartat de Revista de llibres i Publicacions del Consell.
El número 13 dels Quaderns d'avaluació conté informació sobre la prova de competències bàsiques aplicable a sisè curs de l'educació primària aquest 2009, juntament amb altres novetats en l'avaluació derivades de la LOE i el seu desplegament posterior a Catalunya.
Per situar aquestes avaluacions de competències bàsiques a l'educació primària en un context europeu, hi ha un article d'Enric Prats que presenta una visió panoràmica comparativa dels diferents tipus de proves en dotze països o regions europeus.
Com són les proves de competències bàsiques a Escòcia i Holanda ho expliquen l'article d'Ernest Spencer i el de Marleen van der Lubbe.
El número es completa amb un article de Jordi Saura i Emili Palacios sobre educació i èxit, un altre d'Adriana Sanchez Hugalde sobre la segregació escolar dels immigrants a Catalunya i, finalment, un de Blanca Deusdad Ayala sobre la importància de l'educació intercultural a l'ensenyament secundari.
El volum es clou, com és habitual, amb la secció de Revista de llibres i Publicacions del Consell.
El número 12 dels Quaderns d'avaluació està dedicat al 5è Seminari d'Avaluació Educativa que, organitzat pel Consell Superior d'Avaluació del Sistema Educatiu, va tenir lloc a Barcelona el 20 d'octubre de 2008.
Els Quaderns d'avaluació contenen les dues conferències que s'hi van presentar.
La primera, a càrrec de Ferran Ruiz, és l'article "Les TIC a l'ESO.
Resultats i conclusions de l'estudi SITES a Catalunya".
La segona, a càrrec de Nancy Law, porta per títol "Polítiques i pràctiques sobre l'ús de les TIC com a suport en l'aprenentatge: lliçons extretes d'estudis comparatius internacionals".
Al 5è Seminari es van presentar, també, tres experiències directives d'innovació en TIC en tres centres de Catalunya: l'IES Salvador Espriu de Barcelona, el Centre d'Estudis Joan XXIII de l'Hospitalet de Llobregat i el Centre Educatiu Jacint Verdaguer de Sant Sadurní d'Anoia.
Avançament dels resultats en llengua anglesa obtinguts per l'alumnat de 4t d'ESO en l'avaluació de l'educació secundària obligatòria 2006.
S'hi inclouen els resultats obtinguts en les tres habilitats avaluades: comprensió lectora, comprensió oral i expressió oral.
I també variables associades al rendiment, com ara el nivell màxim d'estudis familiar, el nivell professional familiar, el consum cultural de l'alumnat, el sexe de l'alumnat, els hàbits d'estudi i les expectatives acadèmiques de l'alumnat, el funcionament de centre, etc.
El número 11 dels Quaderns d'avaluació inclou també un article d'Hélène Combe sobre l'avaluació i el desenvolupament sostenible i un altre de Ramon Casals sobre la influència que tenen les relacions familiars en la vida escolar.
El número conté l'apartat habitual de revista de llibres i publicacions del Consell.
El número vuit dels Quaderns d'avaluació està dedicat al sistema d'indicadors d'educació de Catalunya.
Després d'una breu introducció sobre què és el sistema d'indicadors d'educació, es presenta un exemple d'indicador de context, un altre d'escolarització i els cinc indicadors europeus de referència que s'haurien d'assolir el 2010.
El número reprodueix la conferència que Jorgen Balling Rasmussen va pronunciar en el 3r Seminari d'Avaluació Educativa (Barcelona, 2006) sobre els canvis en l'avaluació del sistema educatiu de Dinamarca produïts arran dels resultats obtinguts en l'estudi PISA 2000 i 2003.
S'inclou un resum de totes les publicacions del Consell Superior d'Avaluació del Sistema Educatiu.
L'apartat final dels Quaderns d'avaluació és la "Revista de llibres" i el llistat de publicacions recents del Consell.
El setè número dels Quaderns d'avaluació presenta l'avaluació del sistema educatiu prevista per al 2007, que afecta l'educació primària.
El número inclou informació sobre el 3r Seminari d'Avaluació Educativa, que es va celebrar a Barcelona al novembre de 2006, i la reproducció de la conferència que hi va pronunciar Julio Carabaña sobre la interpretació dels resultats de l'estudi PISA.
L'apartat final dels Quaderns d'avaluació és la "Revista de llibres i publicacions del Consell".
El sisè número dels Quaderns d'avaluació està dedicat al coneixement de llengües a Catalunya.
Conté un primer article, "El coneixement de llengües a Catalunya", que presenta dades de resultats de llengua catalana, castellana i anglesa obtingudes pel nostre alumnat en diferents etapes educatives.
Aquest article de resultats es complementa amb uns altres tres que el contextualitzen: l'article de Fred Genesee, "Una revisió dels programes d'immersió en francès al Canadà"; el de Kathryn Lindholm-Leary, "Resultats de l'alumnat que participa en programes de llengua dual als Estats Units"; i el de F. Xavier Vila i Mireia Galindo, "Els usos lingüístics en l'educació primària a Catalunya: situació, tendències i perspectives".
L'apartat final dels Quaderns d'avaluació és la "Revista de llibres i publicacions del Consell".
El cinquè número dels Quaderns d'avaluació està dedicat a l'avaluació dels centres educatius.
El primer article és "L'avaluació dels centres", signat per dos inspectors, Salvador Pallarés i Ramir Bullich, que exposen el model d'avaluació de centres educatius, aplicat sobre la gestió de l'organització general del centre i sobre la gestió del currículum.
El segon article, titulat "La utilització de l'avaluació externa per a la millora contínua dels centres educatius", ha estat escrit per Joaquín Gairín i Carme Armengol, professorat de la UAB.
Proporciona elements de reflexió teòrica sobre el concepte de canvi en els centres educatius.
El número inclou la conferència que Hans Konrad Koch va fer en el 2n Seminari d'Avaluació Educativa (octubre de 2005), sobre la reforma educativa que s'ha introduït a Alemanya com a conseqüència dels pobres resultats obtinguts en l'estudi PISA 2000.
El quart número dels Quaderns d'avaluació presenta l'avaluació del sistema educatiu prevista per a l'any 2006, que afecta sobretot l'educació secundària obligatòria.
Les diferents actuacions avaluatives que han estat dissenyades s'emmarquen en el context del Pla d'Avaluació del Departament d'Educació.
Inclou quatre articles breus d'Elvira Borrell, Carme Huguet, Joan Mateo i Isabel Muñoz que ofereixen elements de reflexió a partir de les seves diferents perspectives professionals.
Hi ha, també, un breu resum sobre el 2n Seminari d'Avaluació Educativa, celebrat a Barcelona l'octubre de 2005, i la reproducció de la conferència que hi va pronunciar Svein Lie, que va parlar de l'avaluació de les ciències de la naturalesa en l'estudi PISA 2006.
El tercer número dels Quaderns d'avaluació inclou l'avançament de resultats de l'estudi d'avaluació Educació primària 2003, realitzat pel Consell Superior d'Avaluació en el marc de les avaluacions impulsades per l'INECSE.
Conté dos articles ben diferents: el primer és la conferència pronunciada per Pierre-Louis Gauthier al 1r Seminari d'Avaluació Educativa sobre l'avaluació del sistema educatiu francès.
El segon porta per títol "Claus per a entendre l'excel·lent competència lectora de l'alumnat de Finlàndia" i el signa Javier Melgarejo Draper.
El segon número dels Quaderns d'avaluació consta de dues parts diferenciades.
La primera conté l'avançament de resultats de l'avaluació de la llengua anglesa, que s'ha dut a terme el 2004 amb una mostra d'alumnat de segon de batxillerat.
La segona part recull informació sobre el 1r Seminari d'Avaluació Educativa, celebrat a Barcelona el desembre de 2004, i la conferència que hi va pronunciar Josu Sierra, director de l'ISEI-IVEI del País Basc, sobre els reptes que planteja l'avaluació dels sistemes educatius.
El número 28 dels Quaderns d'avaluació es divideix en dos grans blocs.
En el primer es presenta la síntesi de resultats obtinguts en l'avaluació de quart d'ESO de 2014, amb novetats en la seva presentació.
S'hi inclouen taules i gràfics amb les puntuacions mitjanes globals en cada competència avaluada (llengua catalana, llengua castellana, matemàtiques i llengua anglesa), la distribució de l'alumnat per nivells d'assoliment de les competències, els resultats globals segons les dimensions avaluades en cada competència i els resultats globals segons les diverses variables associades.
Hi ha un apartat amb la comparació de resultats en llengua catalana i llengua castellana i un altre dedicat a l'equitat en els resultats, que és una de les novetats que incorpora l'estudi.
Hi ha també un apartat de resultats globals al territori, un altre de resultats segons la tipologia dels centres educatius i un altre de resultats segons la percepció de la dificultat de les proves, que és una altra de les novetats d'enguany.
En el segon bloc de la revista es recullen tres articles que són la presentació sintètica de tres volums que la Direcció General d'Educació Secundària Obligatòria i Batxillerat publicarà properament amb la voluntat d'oferir orientacions que puguin donar suport i ajudar a la reflexió sobre la pràctica docent en els àmbits de l'expressió escrita, l'educació literària i la geometria.
El volum es tanca, com sempre, amb les seccions Revista de llibres i Publicacions del Consell.
El número 31 dels Quaderns d'avaluació conté dos articles.
El primer presenta la síntesi de resultats obtinguts en l'avaluació de quart d'ESO de 2015.
S'hi inclouen taules i gràfics amb les puntuacions mitjanes globals en cada competència avaluada (llengua catalana, llengua castellana, matemàtiques i llengua anglesa), la distribució de l'alumnat per nivells d'assoliment de les competències, els resultats globals segons les dimensions avaluades en cada competència i els resultats globals segons les diverses variables associades.
Hi ha un apartat amb la comparació de resultats en llengua catalana i llengua castellana i un altre dedicat a l'equitat en els resultats.
Hi ha també un apartat de resultats globals al territori, un altre de resultats segons la tipologia dels centres educatius i un altre de resultats segons la percepció de la dificultat de les proves.
El segon article (pp. 63-137), signat per Antoni Aubanell Pou, és un encàrrec de la Direcció General d'Educació Secundària Obligatòria i Batxillerat.
Conté una anàlisi de les dificultats de l'ensenyament de la geometria i unes propostes de millora amb una àmplia selecció d'exemples d'activitats pràctiques.
El volum es tanca, com sempre, amb les seccions Revista de llibres i Publicacions del Consell.
El número 33 dels Quaderns d'avaluació conté una síntesi d'indicadors de resultats.
S'han recollit indicadors ja publicats en fonts diverses amb la voluntat de posar-los de costat per mirar d'oferir una visió de conjunt del nostre sistema educatiu.
Els anys estudiats, que van des del 2009 fins al 2015, permeten analitzar tendències i veure si l'evolució dels indicadors analitzats és positiva o no.
La comparació dels resultats de Catalunya amb les dades de les comunitats autònomes d'Espanya i dels països de la Unió Europea —i d'altres— permet tenir una visió més àmplia de l'estat del nostre sistema educatiu.
Els indicadors s'estudien per etapes educatives.
Per a l'educació primària, s'hi analitzen la taxa d'idoneïtat, el percentatge d'alumnat repetidor i els resultats de l'avaluació externa de sisè curs.
Per a l'ESO, s'hi analitzen les taxes de promoció i graduació, la taxa d'idoneïtat, els resultats de l'avaluació externa de quart curs i els resultats de PISA.
Per al batxillerat, s'hi analitzen els resultats de l'avaluació de batxillerat, la repetició de curs, la promoció i graduació, la transició entre primer i segon i els resultats a les PAU.
Per als cicles formatius de formació professional, s'hi analitzen la matrícula i la graduació als cicles de grau mitjà.
S'analitzen també els resultats a partir de les taxes brutes de graduació, l'abandonament prematur dels estudis i el fenomen NINI.
El volum es tanca, com sempre, amb els apartats de 'Revista de llibres' i 'Publicacions del Consell'.